**“Dövlət qulluqçularının etik davranış qaydaları haqqında” Azərbaycan Respublikasının Qanununa uyğun olaraq etik davranış məsələləri ilə bağlı həyata keçirilmiş maarifləndirmə tədbirləri və etik davranış qaydalarına əməl edilməsi vəziyyəti barədə 2020-ci il üzrə**

**H E S A B A T**

“Dövlət qulluqçularının etik davranış qaydaları haqqında" Azərbaycan Respublikasının Qanunu ilə müəyyən edilmiş etik davranış qaydalarına əməl edilməsinə nəzarət etmək, həmin Qanunun müddəalarının pozulması ilə bağlı şikayətlər və məlumatlar qəbul etmək, dövlət qulluqçuları tərəfindən etik davranış qaydalarına əməl edilməsi vəziyyətini öyrənmək və etik davranış məsələləri üzrə maarifləndirməni həyata keçirmək Azərbaycan Respublikasının Dövlət İmtahan Mərkəzinin (bundan sonra - Mərkəz) əsas vəzifələrindəndir.

Azərbaycan Respublikası Prezidentinin 23 noyabr 2018-ci il tarixli 739 nömrəli Sərəncamı ilə təsdiq edilmiş “Azərbaycan Respublikasında dövlət qulluğunun inkişafına dair 2019−2025-ci illər üçün Strategiya”nın 2019−2021-ci illərdə icrası üzrə Fəaliyyət Planının 8.10.1-ci yarımbəndində dövlət qulluqçularının, xüsusilə də rəhbər vəzifəli və dövlət qulluğuna yeni qəbul olunan şəxslərin etik davranış qaydaları sahəsində bilik və bacarıqlarının inkişaf etdirilməsi məqsədilə onlar üçün etik davranış qaydaları mövzusunda təlimlərin keçirilməsi nəzərdə tutulmuşdur.

Dünyada və ölkədə koronavirus (COVID-19) infeksiyasının sürətlə yayıldığı dövrdə Azərbaycan Respublikasının Nazirlər Kabineti yanında Operativ Qərargahın müəyyən etdiyi tövsiyələri, kütləvi tədbirlərin keçirilməsinin təxirə salınması zərurətini, habelə insanların sıx toplaşmasının xəstəliyin yayılma intensivliyinə birbaşa təsirini nəzərə alaraq 2020-ci il ərzindədövlət qulluqçularının etik davranış məsələləri sahəsində maarifləndirilməsi ilə bağlı tədbirlərin həyata keçirilməsində müəyyən məhdudiyyətlər yaranmışdır.

Dövlət İmtahan Mərkəzi tərəfindən dövlət qulluqçularının etik davranış məsələləri ilə bağlı təlimlər mərkəzi icra hakimiyyəti orqanlarının, o cümlədən Dövlət Miqrasiya Xidməti və Energetika Nazirliyinin əməkdaşları üçün keçirilmişdir.

14 fevral tarixində Dövlət Miqrasiya Xidmətinin əməkdaşları üçün “Korrupsiyanın və maraqlar toqquşmasının qarşısının alınması”, “Etik davranış qaydalarının və prinsiplərinin, onlara əməl edilməsi ilə bağlı hüquqi mexanizmlərin öyrənilməsi” mövzularında təlim keçirilmişdir. Təlimdə 20 nəfərə yaxın şəxs- miqrasiya orqanlarına qulluğa yeni qəbul edilmiş şəxslər, habelə miqrasiya orqanlarında rəhbər vəzifələrdə qulluq keçən şəxslər iştirak etmişdir.

2 dekabr tarixində Energetika Nazirliyininəməkdaşları üçün “Dövlət qulluqçularının etik davranış qaydaları”, “Korrupsiyanın və maraqlar toqquşmasının qarşısının alınması”, “Etik dilemma anlayışı və qrupları” və “Etik davranış qaydalarının və prinsiplərinin, onlara əməl edilməsi ilə bağlı hüquqi mexanizmlərin öyrənilməsi” mövzularında onlayn təlim keçirilmişdir. Təlimdə 29 nəfər dövlət qulluqçusu iştirak etmişdir.

Mərkəzi və yerli icra hakimiyyəti orqanları, habelə digər dövlət qurumları tərəfindən etik davranış qaydalarına əməl edilməsi vəziyyətinin öyrənilməsi və bu barədə məlumatların ümumiləşdirilərək təhlil edilməsi məqsədilə Mərkəz tərəfindən müvafiq iş aparılmışdır. Mərkəz tərəfindən “Etik davranış məsələləri üzrə məlumatın təqdim edilmə Forması” hazırlanmış və “Dövlət qulluqçularının etik davranış qaydaları haqqında” Azərbaycan Respublikasının Qanununa uyğun olaraq vicdanlı və mədəni davranış, insanların hüquq, azadlıq və qanuni maraqlarına, şərəf və ləyaqətinə hörmət, korrupsiyanın və maraqlar toqquşmasının qarşısının alınması, qərəzsizlik və digər etik davranış qaydalarını və prinsiplərini, onlara əməl edilməsi məsələlərini əhatə edən antikorrupsiya, etika məsələləri üzrə mütəmadi və davamlı təlimlərin keçirilməsi tövsiyə edilmiş və il ərzində görülmüş maarifləndirmə tədbirləri (keçirilmiş treninqlər) və tətbiq edilmiş intizam tənbeh tədbirləri barədə məlumatların Mərkəzə təqdim edilməsi barədə mərkəzi və yerli icra hakimiyyəti orqanlarına, habelə Ali Attestasiya Komissiyasına, Milli Televiziya və Radio Şurasına, Məhkəmə-Hüquq Şurasına, Hesablama Palatasına, İnsan Hüquqları üzrə Müvəkkilə (Ombudsmana) və Əqli Mülkiyyət Agentliyinə məktublar göndərilmişdir.

Qeyd edilən qurumlar tərəfindən etik məsələlər üzrə təqdim edilmiş məlumatlar təhlil edilmiş və ümumiləşdirilmişdir.

Ümumilikdə dövlət qulluqçularının etik davranış qaydaları ilə bağlı keçirilən təlimlərdə dövlət orqanları üzrə (mərkəzi və yerli icra hakimiyyəti orqanları, habelə Ali Attestasiya Komissiyası, Əqli Mülkiyyət Agentliyi, Milli Televiziya və Radio Şurası və İnsan Hüquqları üzrə Müvəkkilin (Ombudsman) Aparatının dövlət qulluqçuları daxil olmaqla) 15300 nəfər dövlət qulluqçusu iştirak etmişdir.

Qeyd edilənlərdən əlavə, Mərkəzə təqdim edilən məlumatlara əsasən etik davranış qaydaları üzrə bilik və bacarıqların inkişaf etdirilməsi məqsədilə keçirilən təlim, ixtisasartırma kursu və onlayn seminarlarda Vətəndaşlara Xidmət və Sosial İnnovasiyalar üzrə Dövlət Agentliyi üzrə 958 nəfər (iştirakçıların dövlət qulluqçusu olması barədə məlumat qeyd edilməyib), Daxili İşlər Nazirliyi üzrə 5132 nəfər, Dövlət Gömrük Komitəsi üzrə bütün əməkdaşlar iştirak etmişdir.

Məhkəmə-Hüquq Şurası tərəfindən təqdim edilən məlumatda dövlət qulluqçuları ilə etik davranış qaydaları mövzusunda mütəmadi söhbətlərin aparıldığı bildirilmişdir.

Mərkəzi icra hakimiyyəti orqanlarından Ekologiya və Təbii Sərvətlər Nazirliyi, Səhiyyə Nazirliyi, Xarici İşlər Nazirliyi, Ailə, Qadın və Uşaq Problemləri üzrə Dövlət Komitəsi, habelə Əqli Mülkiyyət Agentliyi və Hesablama Palatası tərəfindən təqdim edilən məlumatlara əsasən müvafiq qurumların əməkdaşları arasında koronavirus (COVID-19) infeksiyasının yayılmasının qarşısının alınması ilə əlaqədar təlimlərin keçirilməsi mümkün olmamışdır.

Yerli icra hakimiyyəti orqanlarından Ağdam Rayon İcra Hakimiyyəti, Goranboy Rayon İcra Hakimiyyəti və Nərimanov Rayon İcra Hakimiyyəti tərəfindən təqdim edilən məlumatlarda dövlət qulluqçuları ilə etik davranış qaydaları mövzusunda təlimlərin (təlim iştirakçılarının sayı göstərilmədən) mütəmadi keçirildiyi bildirilmişdir.

Sabunçu Rayon İcra Hakimiyyəti, Cəlilabad Rayon İcra Hakimiyyəti, Kürdəmir Rayon İcra Hakimiyyəti, Qobustan Rayon İcra Hakimiyyəti, Qazax Rayon İcra Hakimiyyəti və Xızı Rayon İcra Hakimiyyəti tərəfindən təqdim edilən məlumatlara əsasən müvafiq rayon icra hakimiyyəti orqanlarının dövlət qulluqçuları arasında koronavirus (COVID-19) infeksiyasının yayılmasının qarşısının alınması ilə əlaqədar təlimlərin keçirilməsi mümkün olmamışdır.

Yerli icra hakimiyyəti orqanlarına göndərilmiş müvafiq məktuba Laçın Rayon İcra Hakimiyyəti, Neftçala Rayon İcra Hakimiyyəti, Şabran Rayon İcra Hakimiyyəti və Şəmkir Rayon İcra Hakimiyyəti tərəfindən cavab verilməmişdir.

Dövlət orqanları tərəfindən “Dövlət qulluqçularının etik davranış qaydaları haqqında” Azərbaycan Respublikasının Qanunu ilə müəyyən edilmiş etik davranış qaydalarına əməl edilməsi vəziyyəti, daha çox etik qaydaların pozulmasına yol verilmiş dövlət orqanları, pozulmuş etik qaydalar, etik davranış qaydaları üzrə aparılmış maarifləndirilmə işi ilə bağlı ictimaiyyətin mütəmadi olaraq məlumatlandırılması məqsədilə Mərkəz tərəfindən daim tədbirlər görülür, o cümlədən dövlət qulluqçularının etik davranış qaydaları mövzularında keçirilən təlimlərə dair məlumatlar Mərkəzin internet portalında yerləşdirilir.

Hesabat dövrü ərzində etik davranış qaydalarının pozulması ilə bağlı vətəndaşlar tərəfindən daxil olmuş müraciətlərə qanunvericiliklə müəyyən edilmiş qaydada və müddətdə baxılmışdır. Hesabat dövründə Mərkəzə etik davranış qaydalarının pozulması ilə bağlı 2 müraciət daxil olmuşdur.

Mərkəzə daxil olan müraciətdən 1-i yerli icra hakimiyyəti, 1-i isə mərkəzi icra hakimiyyəti orqanlarında qulluq keçən dövlət qulluqçularının etik davranış qaydaları ilə bağlı olmuşdur.

Yerli icra hakimiyyəti orqanlarından Ağdam Rayon İcra Hakimiyyəti başçısının Aparatında qulluq keçən şəxs haqqında vətəndaş tərəfindən daxil olan müraciətdə “Dövlət qulluqçularının etik davranış qaydaları haqqında” Azərbaycan Respublikasının Qanununun 5-ci (Peşəkarlıq və fərdi məsuliyyətin artırılması), 7-ci (İctimai etimad) və 9-cu (Mədəni davranış) maddələrinin tələblərinin pozulması bildirilmişdir.

Şikayətin araşdırılması məqsədilə Ağdam Rayon İcra Hakimiyyətinə sorğu verilmişdir. Ağdam Rayon İcra Hakimiyyətindən verilən məlumata əsasən vətəndaşa qarşı “Dövlət qulluqçularının etik davranış qaydaları haqqında” Azərbaycan Respublikasının Qanununun tələblərinin pozulmadığı, vətəndaşla nəzakətli, vicdanlı və mədəni davranıldığı bildirilmiş, Ağdam Rayon İcra Hakimiyyəti başçısının Aparatında qulluq keçən dövlət qulluqçusu barəsində verilən şikayətin əsassız olduğu qeyd edilmişdir. Qeyd edilən hallarla bağlı dövlət qulluqçusunun etik davranış qaydasının pozulması ilə bağlı müraciət edən şəxsə məlumat verilmişdir.

Digər şikayət Əmək və Əhalinin Sosial Müdafiəsi Nazirliyində qulluq keçən dövlət qulluqçusu haqqında olmuşdur. Vətəndaş tərəfindən daxil olan müraciətdə “Dövlət qulluqçularının etik davranış qaydaları haqqında” Azərbaycan Respublikasının Qanununun 4-cü (Vicdanlı davranış), 5-ci (Peşəkarlıq və fərdi məsuliyyətin artırılması), 7-ci (İctimai etimad) və 9-cu (Mədəni davranış) maddələrinin tələblərinin pozulduğu bildirilmişdir.

Mərkəz tərəfindən müvafiq araşdırma aparılmış və müəyyən edilmişdir ki, dövlət qulluqçusunun hərəkətləri onun xidməti fəaliyyəti ilə, yəni dövlət qulluqçusu kimi ona verilmiş hüquqların həyata keçirilməsi və vəzifələrin yerinə yetirilməsi ilə bağlı olmamışdır.

**ÜMUMİLƏŞDİRİLMİŞ MƏLUMAT**

Ümumilikdə hesabat dövründə «Dövlət qulluqçularının etik davranış qaydaları haqqında» Azərbaycan Respublikasının Qanununun müddəalarının tələblərini pozan 1245 dövlət qulluqçusu barədə intizam tənbeh tədbiri tətbiq edilmişdir. Həmin intizam tənbeh tədbirlərindən 1044-ü mərkəzi icra hakimiyyəti orqanları və digər dövlət qurumlarında, 201-i isə yerli icra hakimiyyəti orqanlarında qulluq keçən dövlət qulluqçuları barədə tətbiq edilmişdir.

Mərkəzi və yerli icra hakimiyyəti orqanları, habelə digər dövlət qurumlarında tətbiq edilmiş 1245 intizam tənbeh tədbirindən 887-si töhmət, 304-ü dövlət qulluğundan azad edilmə, 34-ü vəzifə maaşının azadılması, 11-i ixtisas dərəcəsinin bir pillə aşağı salınması, 4-ü həmin təsnifatdan olan, lakin vəzifə maaşı aşağı olan vəzifəyə keçirilmə, 3-ü daha aşağı təsnifatdan olan vəzifəyə keçirilmə olmuşdur (bax: diaqram 1).

Mərkəzi və yerli icra hakimiyyəti orqanları, habelə digər dövlət qurumlarında qulluq keçən dövlət qulluqçularına tətbiq edilən intizam tənbeh tədbirlərinin təhlili zamanı müəyyən olunmuşdur ki, “Dövlət qulluqçularının etik davranış qaydaları haqqında” Azərbaycan Respublikasının Qanununun 4-cü (Vicdanlı davranış) maddəsinin tələblərinin pozulması üzrə 10, 5-ci (Peşəkarlıq və fərdi məsuliyyətin artırılması) maddəsinin tələblərinin pozulması üzrə 370, 6-cı (Loyallıq) maddəsinin tələblərinin pozulması üzrə 20, 8-ci (İnsanların hüquq, azadlıq və qanuni maraqlarına, şərəf və ləyaqətinə və işgüzar nüfuzuna hörmət. Hüquqi şəxslərin işgüzar nüfuzuna hörmət) maddəsinin tələblərinin pozulması üzrə 150, 9-cu (Mədəni davranış) maddəsinin tələblərinin pozulması üzrə 5, 10-cu (Əmr, sərəncam və ya tapşırıqların yerinə yetirilməsi) maddəsinin tələblərinin pozulması üzrə 453, 11-ci (Qərəzsizlik) maddəsinin tələblərinin pozulması üzrə 2, 12-ci (Maddi və qeyri-maddi nemətlərin,imtiyazların və ya güzəştlərin əldə edilməsinə yol verilməməsi) maddəsinin tələblərinin pozulması üzrə 110, 13-cü (Korrupsiyanın qarşısının alınması) maddəsinin tələblərinin pozulması üzrə 117, 14-cü (Hədiyyə alma ilə əlaqədar məhdudiyyətlər) maddəsinin tələblərinin pozulması üzrə 3, 15-ci (Maraqlar toqquşmasının qarşısının alınması) maddəsinin tələblərinin pozulması üzrə 1, 16-cı (Əmlakdan istifadə) maddəsinin tələblərinin pozulması üzrə 1, 17-ci (Məlumatlardan istifadə) maddəsinin tələblərinin pozulması üzrə 1 intizam tənbeh tədbiri tətbiq edilmişdir (bax: diaqram 2).

Ümumilikdə mərkəzi və yerli icra hakimiyyəti orqanları, habelə digər dövlət qurumlarında qulluq keçən dövlət qulluqçularına tətbiq edilən intizam tənbeh tədbirləri yuxarıda adı çəkilən Qanunun 4-cü (Vicdanlı davranış), 5-ci (Peşəkarlıq və fərdi məsuliyyətin artırılması), 6-cı (Loyallıq), 8-ci (İnsanların hüquq, azadlıq və qanuni maraqlarına, şərəf və ləyaqətinə və işgüzar nüfuzuna hörmət. Hüquqi şəxslərin işgüzar nüfuzuna hörmət), 9-cu (Mədəni davranış), 10-cu (Əmr, sərəncam və ya tapşırıqların yerinə yetirilməsi, 11-ci (Qərəzsizlik), 12-ci (Maddi və qeyri-maddi nemətlərin,imtiyazların və ya güzəştlərin əldə edilməsinə yol verilməməsi), 13-cü (Korrupsiyanın qarşısının alınması), 14-cü (Hədiyyə alma ilə əlaqədar məhdudiyyətlər), 15-ci (Maraqlar toqquşmasının qarşısının alınması), 16-cı (Əmlakdan istifadə), 17-ci (Məlumatlardan istifadə) tələblərinin pozulması ilə bağlı olmuşdur.

Mərkəzi və yerli icra hakimiyyəti orqanları, habelə digər dövlət qurumlarında keçirilmiş təlimlərin təhlili nəticəsində müəyyən olunmuşdur ki, qeyd olunan orqanlarda qulluq keçən 1026 dövlət qulluqçusu “Vicdanlı davranış”, 900 dövlət qulluqçusu “Peşəkarlıq və fərdi məsuliyyətin artırılması”, 460 dövlət qulluqçusu “Loyallıq”, 980 dövlət qulluqçusu “İctimai etimad”, 900 dövlət qulluqçusu “İnsanların hüquq, azadlıq və qanuni maraqlarına, şərəf və ləyaqətinə hörmət. İşgüzar nüfuzuna hörmət”, 765 dövlət qulluqçusu “Mədəni davranış”, 689 dövlət qulluqçusu “Əmr, sərəncam və ya tapşırıqların yerinə yetirilməsi”, 698 dövlət qulluqçusu “Qərəzsizlik”, 487 dövlət qulluqçusu “Maddi və qeyri-maddi nemətlərin, imtiyaz və ya güzəştlərin əldə edilməsinə yol verilməməsi”, 1191 dövlət qulluqçusu “Korrupsiyanın qarşısının alınması”, 344 dövlət qulluqçusu “Hədiyyə alma ilə əlaqədar məhdudiyyətlər”, 578 dövlət qulluqçusu “Maraqlar toqquşmasının qarşısının alınması”, 399 dövlət qulluqçusuna “Əmlakdan istifadə”, 234 dövlət qulluqçusu “Məlumatlardan istifadə”, 354 dövlət qulluqçusu “İctimai və siyasi fəaliyyət”, 276 dövlət qulluqçusu “Etik davranış qaydalarına əməl olunmasına nəzarət” və 5019 dövlət qulluqçusu “Etik davranış qaydaları və prinsipləri” mövzuları üzrə təşkil edilən tədris kursları və treninqlərə cəlb edilmişlər.

Vətəndaşlara Xidmət və Sosial İnnovasiyalar üzrə Dövlət Agentliyi üzrə 958 nəfər, Daxili İşlər Nazirliyi üzrə 5132 nəfər, Dövlət Gömrük Komitəsinin bütün əməkdaşları dövlət qulluqçularının etik davranışı məsələləri ilə bağlı müxtəlif təlimlərə cəlb edilmişdir.

**Mərkəzi icra hakimiyyəti orqanları və digər dövlət qurumları** tərəfindən etik davranış qaydalarının pozulması ilə bağlı dövlət qulluqçularına tətbiq edilmiş 1044 intizam tənbeh tədbirinin təhlili zamanı müəyyən olunmuşdur ki, Daxili İşlər Nazirliyi üzrə- 538, Əmək və Əhalinin Sosial Müdafiəsi Nazirliyi üzrə- 351, Ekologiya və Təbii Sərvətlər Nazirliyi üzrə- 88, Dövlət Gömrük Komitəsi üzrə- 33, Xarici İşlər Nazirliyi üzrə- 10, İqtisadiyyat Nazirliyi üzrə- 7, Dövlət Statistika Komitəsi üzrə- 4, Kənd Təsərrüfatı Nazirliyi üzrə- 3, Vətəndaşlara Xidmət və Sosial İnnovasiyalar üzrə Dövlət Agentliyi üzrə- 2, Dövlət Şəhərsalma və Arxitektura Komitəsi üzrə- 2, Qida Təhlükəsizliyi Agentliyi üzrə- 2, Ali Attestasiya Komissiyası üzrə- 1, Maliyyə Nazirliyi üzrə- 1, Energetika Nazirliyi üzrə- 1, Dövlət Miqrasiya Xidməti üzrə- 1 dövlət qulluqçusuna intizam tənbeh tədbiri tətbiq edilmişdir (bax: diaqram 3).

Mərkəzi icra hakimiyyəti orqanları və digər dövlət qurumlarında tətbiq edilmiş 1044 intizam tənbeh tədbirindən 705-i töhmət, 292-si dövlət qulluğundan azad edilmə, 34-ü vəzifə maaşının azaldılması, 8-i ixtisas dərəcəsinin bir pillə aşağı salınması, 3-ü daha aşağı təsnifatdan olan vəzifəyə keçirilmə, 2-si həmin təsnifatdan olan, lakin vəzifə maaşı aşağı olan vəzifəyə keçirilmə olmuşdur.

Mərkəzi icra hakimiyyəti orqanlarında qulluq keçən dövlət qulluqçularına tətbiq edilən intizam tənbeh tədbirlərinin təhlili zamanı məlum olmuşdur ki, “Dövlət qulluqçularının etik davranış qaydaları haqqında” Azərbaycan Respublikası Qanununun 4-cü (vicdanlı davranış) maddəsinin tələblərinin pozulması üzrə 5, 5-ci (peşəkarlıq və fərdi məsuliyyətin artırılması) maddəsinin tələblərinin pozulması üzrə 336, 6-cı (loyallıq) maddəsinin tələblərinin pozulması üzrə 18, 8-ci (İnsanların hüquq, azadlıq və qanuni maraqlarına, şərəf və ləyaqətinə və işgüzar nüfuzuna hörmət. Hüquqi şəxslərin işgüzar nüfuzuna hörmət) maddəsinin tələblərinin pozulması üzrə 150, 9-cu (mədəni davranış) maddəsinin tələblərinin pozulması üzrə 3, 10-cu (əmr, sərəncam və ya tapşırıqların yerinə yetirilməsi) maddəsinin tələblərinin pozulması üzrə 299, 11-ci (qərəzsizlik) maddəsinin tələblərinin pozulması üzrə 2, 12-ci (maddi və qeyri-maddi nemətlərin,imtiyazların və ya güzəştlərin əldə edilməsinə yol verilməməsi) maddəsinin tələblərinin pozulması üzrə 110, 13-cü (korrupsiyanın qarşısının alınması) maddəsinin tələblərinin pozulması üzrə 115, 14-cü (hədiyyə alma ilə əlaqədar məhdudiyyətlər) maddəsinin tələblərinin pozulması üzrə 3, 15-ci (maraqlar toqquşmasının qarşısının alınması) maddəsinin tələblərinin pozulması üzrə 1, 16-cı (əmlakdan istifadə) maddəsinin tələblərinin pozulması üzrə 1, 17-ci (məlumatlardan istifadə) maddəsinin tələblərinin pozulması üzrə 1 intizam tənbeh tədbiri tətbiq edilmişdir.

Hesablama Palatası, İnsan Hüquqları üzrə Müvəkkilin (Ombudsman) Aparatı, Məhkəmə-Hüquq Şurası, Təhsil Nazirliyi, Nəqliyyat, Rabitə və Yüksək Texnologiyalar Nazirliyi, Müdafiə Sənayesi Nazirliyi, Mədəniyyət Nazirliyi, Səhiyyə Nazirliyi, Ədliyyə Nazirliyi, Gənclər və İdman Nazirliyi, Əqli Mülkiyyət Agentliyi, Dövlət Turizm Agentliyi, Qaçqınların və Məcburi Köçkünlərin İşləri üzrə Dövlət Komitəsi, Ailə,Qadın və Uşaq Problemləri üzrə Dövlət Komitəsi, Milli Arxiv İdarəsi, Diasporla İş üzrə Dövlət Komitəsi, Dini Qurumlarla İş üzrə Dövlət Komitəsi, Milli Televiziya və Radio Şurasında intizam tənbeh tədbiri tətbiq edilməmişdir.

Dövlət Gömrük Komitəsi tərəfindən təqdim edilmiş məlumatda 4 dövlət qulluqçusuna xəbərdarlıq edildiyi bildirilmişdir.

**Yerli icra hakimiyyəti orqanları tərəfindən daxil olmuş məlumatların ümumiləşdirilməsi nəticəsində aşağıdakı məlumatlar əldə edilmişdir:**

Hesabat dövründə yerli icra hakimiyyəti orqanlarında etik davranış qaydalarının pozulması ilə bağlı dövlət qulluqçularına tətbiq edilmiş 201 intizam tənbeh tədbirinin təhlili zamanı müəyyən olunmuşdur ki, Masallı Rayon İcra Hakimiyyəti üzrə- 19, Lerik Rayon İcra Hakimiyyəti üzrə- 16, Qobustan Rayon İcra Hakimiyyəti üzrə- 12, Samux Rayon İcra Hakimiyyəti üzrə- 11, Ağcabədi Rayon İcra Hakimiyyəti üzrə- 11, Tərtər Rayon İcra Hakimiyyəti üzrə- 10, Beyləqan Rayon İcra Hakimiyyəti üzrə- 9, Xaçmaz Rayon İcra Hakimiyyəti üzrə- 8, Zaqatala Rayon İcra Hakimiyyəti üzrə- 8, Qazax Rayon İcra Hakimiyyəti üzrə- 8, Bərdə Rayon İcra Hakimiyyəti üzrə- 6, İsmayıllı Rayon İcra Hakimiyyəti üzrə- 6, Şamaxı Rayon İcra Hakimiyyəti üzrə- 6, Ucar Rayon İcra Hakimiyyəti üzrə- 6, Binəqədi Rayon İcra Hakimiyyəti üzrə- 5, Qaradağ Rayon İcra Hakimiyyəti üzrə- 5, Daşkəsən Rayon İcra Hakimiyyəti üzrə- 5, Yardımlı Rayon İcra Hakimiyyəti üzrə- 5, Səbail Rayon İcra Hakimiyyəti üzrə- 4, Ağdam Rayon İcra Hakimiyyəti üzrə- 4, Ağstafa Rayon İcra Hakimiyyəti üzrə- 4, Şəki Şəhər İcra Hakimiyyəti üzrə- 4, Abşeron Rayon İcra Hakimiyyəti üzrə- 3, Ağdaş Rayon İcra Hakimiyyəti üzrə- 3, Kəlbəcər Rayon İcra Hakimiyyəti üzrə- 3, Tovuz Rayon İcra Hakimiyyəti üzrə- 3, Bakı Şəhər İcra Hakimiyyəti üzrə- 2, Nərimanov Rayon İcra Hakimiyyəti üzrə- 2, Füzuli Rayon İcra Hakimiyyəti üzrə- 2, İmişli Rayon İcra Hakimiyyəti üzrə- 2, Cəlilabad Rayon İcra Hakimiyyəti üzrə- 2, Qəbələ Rayon İcra Hakimiyyəti üzrə- 2, Pirallahı Rayon İcra Hakimiyyəti üzrə- 1, Yasamal Rayon İcra Hakimiyyəti üzrə- 1, Kürdəmir Rayon İcra Hakimiyyəti üzrə- 1, Oğuz Rayon İcra Hakimiyyəti üzrə- 1, Qax Rayon İcra Hakimiyyəti üzrə- 1 dövlət qulluqçusuna intizam tənbeh tədbiri tətbiq edilmişdir (bax: diaqram 4).

Xətai Rayon İcra Hakimiyyəti, Xəzər Rayon İcra Hakimiyyəti, Suraxanı Rayon İcra Hakimiyyəti, Nizami Rayon İcra Hakimiyyəti, Nəsimi Rayon İcra Hakimiyyəti, Sabunçu Rayon İcra Hakimiyyəti, Ağsu Rayon İcra Hakimiyyəti, Astara Rayon İcra Hakimiyyəti, Biləsuvar Rayon İcra Hakimiyyəti, Cəbrayıl Rayon İcra Hakimiyyəti, Gədəbəy Rayon İcra Hakimiyyəti, Gəncə Şəhər İcra Hakimiyyəti, Gəncə Şəhər Kəpəz Rayon İcra Hakimiyyəti, Gəncə Şəhər Nizami Rayon İcra Hakimiyyəti, Göyçay Rayon İcra Hakimiyyəti, Göygöl Rayon İcra Hakimiyyəti, Hacıqabul Rayon İcra Hakimiyyəti, Lənkəran Şəhər İcra Hakimiyyəti, Mingəçevir Şəhər İcra Hakimiyyəti, Balakən Rayon İcra Hakimiyyəti, Naftalan Şəhər İcra Hakimiyyəti, Quba Rayon İcra Hakimiyyəti, Qusar Rayon İcra Hakimiyyəti, Saatlı Rayon İcra Hakimiyyəti, Sumqayıt Şəhər İcra Hakimiyyəti, Siyəzən Rayon İcra Hakimiyyəti, Şirvan Şəhər İcra Hakimiyyəti, Şuşa Rayon İcra Hakimiyyəti, Xızı Rayon İcra Hakimiyyəti, Xocalı Rayon İcra Hakimiyyəti, Xocavənd Rayon İcra Hakimiyyəti, Yevlax Rayon İcra Hakimiyyəti, Zəngilan Rayon İcra Hakimiyyəti, Zərdab Rayon İcra Hakimiyyəti, Goranboy Rayon İcra Hakimiyyəti tərəfindən intizam tənbeh tədbiri tətbiq edilməmişdir.

Masallı Rayon İcra Hakimiyyəti tərəfindən 11, Ağdaş Rayon İcra Hakimiyyəti tərəfindən 5, Füzuli Rayon İcra Hakimiyyəti tərəfindən 4, Lerik Rayon İcra Hakimiyyəti tərəfindən 4, Tərtər Rayon İcra Hakimiyyəti tərəfindən 4, Qazax Rayon İcra Hakimiyyəti tərəfindən 3, Qəbələ Rayon İcra Hakimiyyəti tərəfindən 1 dövlət qulluqçusuna xəbərdarlıq edildiyi bildirilmişdir.

Laçın Rayon İcra Hakimiyyəti, Neftçala Rayon İcra Hakimiyyəti, Şabran Rayon İcra Hakimiyyəti və Şəmkir Rayon İcra Hakimiyyəti tərəfindən intizam tənbeh tədbirlərinin tətbiq edilib edilməməsi barədə məlumat verilməmişdir.

Yerli icra hakimiyyəti orqanlarında tətbiq edilmiş 201 intizam tənbeh tədbirindən 182-si töhmət, 12-si dövlət qulluğundan azad edilmə, 3-ü ixtisas dərəcəsinin bir pillə aşağı salınması,2-si həmin təsnifatdan olan, lakin vəzifə maaşı aşağı olan vəzifəyə keçirilmə olmuşdur.

Yerli icra hakimiyyəti orqanlarında qulluq keçən dövlət qulluqçularına tətbiq edilən intizam tənbeh tədbirlərinin təhlili zamanı məlum olmuşdur ki, “Dövlət qulluqçularının etik davranış qaydaları haqqında” Azərbaycan Respublikasının Qanununun 4-cü (Vicdanlı davranış) maddəsinin tələblərinin pozulması üzrə 5, 5-ci (Peşəkarlıq və fərdi məsuliyyətin artırılması) maddəsinin tələblərinin pozulması üzrə 34, 6-cı (Loyallıq) maddəsinin tələblərinin pozulması üzrə 2, 9-cu (mədəni davranış) maddəsinin tələblərinin pozulması üzrə 2, 10-cu (əmr, sərəncam və ya tapşırıqların yerinə yetirilməsi) maddəsinin tələblərinin pozulması üzrə 154, 13-cü (Korrupsiyanın qarşısının alınması) maddəsinin tələblərinin pozulması üzrə 2 intizam tənbeh tədbiri tətbiq edilmişdir.

Cəlilabad Rayon İcra Hakimiyyəti tərəfindən təqdim edilən məlumatda 2 intizam tənbeh tədbirinin tətbiq edildiyi göstərilsə də, pozulmuş etik davranış qaydası qeyd edilməmişdir.

**Diaqram 1.** **Mərkəzi və yerli icra hakimiyyəti orqanları, habelə digər dövlət qurumları üzrə tətbiq edilmiş intizam tənbeh tədbirləri**

**Diaqram 2.** **Mərkəzi və yerli icra hakimiyyəti orqanları, habelə digər dövlət qurumları üzrə pozulmuş etik davranış qaydaları**

**Diaqram 3.** **Mərkəzi icra hakimiyyəti orqanları və digər dövlət qurumları üzrə barəsində intizam tənbeh tədbirləri tətbiq edilmiş dövlət qulluqçularının sayı**

**Diaqram 4.** **Yerli icra hakimiyyəti orqanları üzrə barəsində intizam tənbeh tədbirləri tətbiq edilmiş dövlət qulluqçularının sayı**